Tolle muudatuse vastased üritavad kolli maalida võimalusest, et nüüd hakataksegi palka pensionifondi sissemaksetes tasuma ja hoitakse sel kombel tulumaksu maksmisest kõrvale. Tähele tasub panna, et sellise skeemi vältimiseks on seatud piir - tööandja poolt III sambasse tehtav sissemakse ei tohi olla suurem kui 15% töötaja palgast. Mõistagi eeldab sellise võimaluse kasutamine ka  töötaja-tööandja kokkulepet.